Սակայն մենք վստահ էինք, որ մեր հրապարակումներն անիմաստ չեն, դրանք հասարակական կարծիք են ձեւավորում եւ հող նախապատրաստում ապագայի արդարադատության համար։ Հավատում էինք, որ կգա մի օր, եւ այդ բոլոր փաստերն ու հոդվածները կօգնեն հանրությանը՝ անպատիժ մնացած հանցագործներին պատժելու գործում։ Բայց դա պետք է արվի ոչ թե քաղաքական հակառակորդների նկատմամբ հաշվեհարդար տեսնելու մոտիվացիայով, այլ արդարադատության հաղթանակի, իրավապահների նկատմամբ վստահության վերականգնման եւ հանցագործների իրավունքների խստագույն պահպանման պայմաններում։